**ΑΔΑ: Ω372ΟΡΡ3-1ΛΙ**

 **Αρ.Πρωτ.: 4196/28-07-2020**

**ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ**

**ΘΕΜΑ: «Πρόσκληση συλλογής προσφορών για την προμήθεια αντιδραστηρίων προσδιορισμού ηλεκτρολυτών, μεταβολιτών , αερίων αίματος και καρδιακών δεικτών με συνοδό εξοπλισμό για χρήση του σε περιπτώσεις διαγνωσμένων κρουσμάτων κορονοϊού του Γ.Ν. Θήρας έως 31.12.20»**

**ΣΧΕΤ: α. Ν.4412/16 και τις λοιπές διατάξεις κείμενης νομοθεσίας**

 **β. Την με Αρ. Πρωτ. 4090/23.07.2020 εισήγηση του τμήματος Βιοϊατρικής Τεχνολογίας του Γ.Ν. Θήρας .**

Προϋπολογισθείσα δαπάνη: **Δύο χιλιάδες ευρώ**  **( 2.000,00 € ) συμπεριλαμβανομένου του νόμιμου Φ.Π.Α**

|  |  |
| --- | --- |
| Κριτήριο αξιολόγησης | Ημερομηνία δημοσίευσης στο ΔΙΑΥΓΕΙΑ |
| **Χαμηλότερη Τιμή** | 28 Ιουλίου 2020 |

**ΧΡΟΝΟΣ ΔΙΕΝΕΡΓΕΙΑΣ**

|  |  |  |  |
| --- | --- | --- | --- |
| **ΤΡΟΠΟΣ ΥΠΟΒΟΛΗΣ****ΠΡΟΣΦΟΡΩΝ** | **ΤΕΛΙΚΗ ΗΜΕΡΟΜΗΝΙΑ****ΥΠΟΒΟΛΗΣ ΠΡΟΣΦΟΡΩΝ** | **ΗΜΕΡΑ** | **ΩΡΑ** |
| Ανοιχτές προσφορές στο mail: pdrosos@santorini-hospital.gr και στο fax: 2286035459 | 04 Αυγούστου 2020 | Τρίτη | 13:00 μ.μ. |

**ΠΕΡΙΓΡΑΦΗ ΕΡΓΟΥ**

Αντικείμενο της πρόσκλησης είναι η συλλογή προσφορών για την προμήθεια αντιδραστηρίων προσδιορισμού ηλεκτρολυτών, μεταβολιτών, αερίων αίματος και καρδιακών δεικτών με συνοδό εξοπλισμό για χρήση του σε περιπτώσεις διαγνωσμένων κρουσμάτων κορονοϊού.

Ζητούμενος αριθμός εξετάσεων:

Εκατόν εβδομήντα πέντε (175)

**ΤΕΧΝΙΚΕΣ ΠΡΟΔΙΑΓΡΑΦΕΣ ΣΥΝΟΔΟΥ ΕΞΟΠΛΙΣΜΟΥ**

1. Ο αναλυτής να είναι μικρός, φορητός, εύχρηστος αλλά και ελαφρύς και να έχει τη δυνατότητα προσδιορισμού ηλεκτρολυτών και μεταβολιτών, αερίων αίματος και καρδιακών δεικτών.

2. Να υπάρχει η δυνατότητα ηλεκτρονικού αυτόματου ποιοτικού ελέγχου χωρίς καμία εξωτερική παρέμβαση.

3. Να χρησιμοποιεί μικρό όγκο δείγματος, έως 100 μl ολικού αίματος (έως 20 μl ολικού αίματος για τα καρδιακά).Μικρότερος όγκος δείγματος θα αξιολογηθεί.

4. Ο χρόνος μέτρησης των εξετάσεων να μην είναι μεγαλύτερος από 10 λεπτά. (2 λεπτά για αέρια αίματος )

5. Να υπάρχει δυνατότητα σύνδεσης με ηλεκτρονικό υπολογιστή και με το σύστημα LIS.

6. Ο φορητός αναλυτής να διαθέτει φορητό εκτυπωτή, ο οποίος να λειτουργεί και με επαναφορτιζόμενη μπαταρία.

7. Όλες οι απαιτούμενες εξετάσεις να πραγματοποιούνται στον ίδιο υπό προμήθεια αναλυτή χωρίς να απαιτείται κανενός είδους προετοιμασία δείγματος.

8. Ο αναλυτής να μην απαιτεί πρόσθετες διαδικασίες βαθμονόμησης και συντήρησης.

9. Σε περίπτωση βλάβης να γίνεται αντικατάσταση του αναλυτή με ιδίου τύπου έως την επισκευή του αναλυτή εντός 36 ωρών.

10. Να έχει επισήμανση CE ,θα αξιολογηθούν επιπλέον πιστοποιήσεις του αναλυτή.

11. Τα αναλώσιμα/ cartridges να είναι έτοιμα προς χρήση χωρίς να απαιτείται περαιτέρω προετοιμασία (π.χ. ανάδευση, μίξη)

12. Η εκτύπωση των αποτελεσμάτων από τον συνοδευόμενο φορητό εκτυπωτή να απεικονίζει όλα τα απαραίτητα στοιχεία (ταυτότητα χειριστή, ταυτότητα ασθενή, αριθμός παρτίδας αναλωσίμου, ταυτότητα αναλωσίμου , σειριακό αριθμό αναλυτή, ημερομηνία και ώρα εξέτασης κ.α.) ώστε να υπάρχει πλήρης ιχνηλασιμότητα χειριστή-ασθενή-εξέτασης-αναλυτή.

13. Ο φορητός αναλυτής να είναι μικρών διαστάσεων ώστε να υπάρχει η δυνατότητα να λειτουργεί παρακλίνια χωρίς την ύπαρξη για επιπλέον εξοπλισμό (καλώδιο φόρτισης)

**ΓΕΝΙΚΟΙ ΟΡΟΙ :**

* **Ισχύς Προσφορών:** 60 ημέρες κατ’ ελάχιστο.
* **Αποστολή προσφορών:** Ανοιχτές προσφορές στο mail: pdrosos@santorini-hospital.gr ή στο fax: 2286035459 έως τις 04.08.2020 ημέρα Τρίτη και ώρα 13:00.
* **Τρόπος Πληρωμής:** Με δέσμευση του ποσού από τον ΚΑΕ 25.01.21.80 ( Αντιδραστήρια-Αναλώσιμα Υλικά ) του εγκεκριμένου για το 2020 προϋπολογισμού του Γ.Ν. Θήρας και **εντός 60 ημερών** από την έκδοση τιμολογίου και την οριστική παραλαβή των ειδών.
* Τα έξοδα αποστολής βαρύνουν τον ανάδοχο.
* Στην υποβληθείσα προσφορά θα πρέπει να υπάρχει ρητή αναφορά ότι συμμορφώνεται πλήρως με τις τεχνικές προδιαγραφές της παρούσας πρόσκλησης.
* Η προσφορά θα πρέπει να φέρει σφραγίδα και υπογραφή .

Για ποσά πάνω από 1.500€ είναι απαραίτητη η προσκόμιση φορολογικής ενημερότητας και για ποσά πάνω από 3.000€ είναι απαραίτητη η προσκόμιση φορολογικής και ασφαλιστικής ενημερότητας.

**Ο ΕΝΤΕΤΑΛΜΕΝΟΣ ΣΥΜΒΟΥΛΟΣ ΓΙΑ ΤΟ Γ.Ν. ΘΗΡΑΣ**

**ΜΑΛΑΜΑΤΕΝΙΟΣ ΒΑΣΙΛΕΙΟΣ**